
Monarhia Habsburgică în 
prefacere. 


Pină acum un an, chiar oamenii poli- 
tici serioşi și ziare de frunte din atrăină- 
tate erau de părere că vechia monarhie 
a Habsburgilor s'ar fi găsind pe pragul 
disoluții, că Ungaria se va despărți de 
Austria și că după această separație va, 
urma disintegrarea provinciilor din Cis- 
laitania etc. Iarăşi una din prorociile po- 
lihce care nu se adeveresc. 


In Austria cea mult criticată pentru 
»reacţionarismul« şi tutoratul ei polițienesc 
s'a întrodus acum de curind votul uni- 
verzal iar zilele acestea s'au terminat 
alegerile parlamentare pe baza acestui 
vot. Şi iată că toate taberile democratice 
din Europa manifestă simpatii pentru 
Austria şi cred că ea de aci înainte are 
să se consolideze în mod serios şi trainic. 


Se ştie că votul univerzal în Austria 
nu este rezultatul unor lupte vechi, siste- 
matice şi îndirjite ci să spunem adevărul 
întreg, un fel de dar al Impăratului 
Francisc losit 1. Fireşte că asemenea 
daruri împărătești nu sînt nici măcar 
imaginabile, cînd nu sint motive puternic 
stringente la mijloc. Vorba e insă că 
aceste motive nu erau în Austria. Mo- 
tivele erau mai ales în Ungariaf. Kossu- 
tiştii — şi mai toţi Ungurii sînt azi 
aderenţi ai principiilor lui Ludovic Kossuth 
— cred de cîţiva, ani că ar fi sosit mo- 
mentul de a realiza independența Unga- 
riei deși maioritatea locuitorilor, deşi 6 
naţiuni din cele 7 cîte trăiesc acolo, nu 
numai că nu cer despărţirea de Austria 
ci o combat. Agitaţiile Ungurilor îm- 
potriva legăturilor confederative cu Austria 
au produs o îngrijire cu atît mai mare 
la curtea din Viena, cu cît pe baza ac- 
tualei legi electorale din Ungaria ei is- 
butiseră să pună în minoritate și mai 
tirziu să disfiinţeze cu desăvirșire pe aşa 
numiții liberali cari fusese unicul partid 
unguresc ce mai făcea protestaţii filo- 
dualiste. Curtea şi-a dat în sfirşit seamă 
că numai cu Ungurii la putere în Un- 
garia forma dualistă a monarhiei nu se 
mai poate susține, că între actualele îm- 
prejurări o schimbare constituţională într'un 
sens mai centralist și unitar este impo- 
sibilă şi astfel imperiul este cu adevărat 
ameninţat cu o desfacere totală. In fața 
acestei grave situații nu a mai rămas 
decit un singur mijloc de scăpare: eman- 
ciparea naționalităților din Ungaria şi 
chemarea lor la conducerea ţării. 

Impăratul Francisc losif [., la virsta 
sa, înaintată, nu mai este omul octroărilor. 
Aceastră emangipare a naționalităților din 
Ungaria trebue dar să se încerce pe cale 





constituţională, Da, dar parlamentul un- 
guresc este compus aproape numa din 
Maghiari. Era deci nevoie de o presiune 
legală asupra lor. Și alta nu era posibilă 
decit grabnica acordare a votului univerzal 
direct, secret şi organizat pe temeiul cir- 
cumscripțiilor naţionale în Austria. Aceasta 
însemna că naţiunilor din Austria li să 
dă dreptate în mod larg și cinstit în pri- 
vința reprezentării voinței lor în camera 
imperială, că Austria cea mult insultată 
şi umilită de faimosul »liberalism= și 
»democratisme unguresc ajungea deodată 
în rîndul ţărilor cu adevărat democratice, 
însemna că valurile stîrnite acolo de in- 
troducerea, şi onesta executare a acestei 
tundamentale reforme trebuiau să treacă 
şi dincoace de Laita şi să înece barca 
privilegiilor istorice a Maghiarilor. Se 
credea, şi se crede în cercurile dela Viena 
că această presiune arsă fie iresistivuii 
mai ales că Împăratul a impus mai tîrziu 
în mod fățiș actualului guvern de coaliţie 
al Ungariei cu condiție sine qua non 
întroducerea votului univerzal în Ungaria. 
Că votul univerzal în Ungaria ar putea 
fi egal cu întrarea a vre-o 200 de re- 
prezentanţi ai Rominilor, (Germinilor şi 
Slavilor în Cameră şi a unui considerabil 
număr de democrați și socialişti unguri, 
este foarte probabil. Tot aşa, se crede că, 
prin o asemenea radicală transformare a 
Camerei, chestiunile de drept public, mai 
ales cele privitoare la relaţiile cu Austria, 
vor fi înlocuite cu preocupări democratice, 
economice şi mai ales cu chestia naţio- 
nalităţiior. 

Neapărat că şi oarecari consideraţiuni 
de ordin  interaustriac au contribuit la, 
această reformare a legii electorale în 
Austria. Dar și în această privință tot 
politica ungurească a fost motivul prin- 
cipal. Ori cum s'ar părea lucrurile celor 
ce stau departe de ele, adevărul este că 
în chestia relațiunilor dintre Austria şi 
Ungaria puterea legală a monarhului 
este toarte restrinsă. De aceea Ungurii 
îi se adresau aproape exclusiv lui şi 
căutau la toate ocaziile bine venite să 
evite negociațiuni cu guvernul și parla- 
mentul Austriei, accentuînd mereu teoria 
lor medievală că ei nu vor să trateze 
decît »cu regele lor<. Parlamentul au- 
striac pe de altă parte, era slab, iar 
guvernele birocratice și mai slabe. Se im- 
punea deci o reformă menită a da par- 
lamentului noi puteri şi astfel un sprijin 
real guvernului ca acesta să poată apăra 
interesele Austriei față de nesfirșitele 
pretențiuni ale Maghiarilor. 'Trebuiau 
deci chemate la viaţă straturile largi ale 
populaţiunii. Este fireşte, o altă chestie 
dacă un asemenea parlament va primi 
ori nu politica pînă acum de obicei mai 








mult decit conservatoare a guvernelor 
austriace, 

Dar în sfîrșit alegerile au avut loc în 
Austria. Rezultatul lor promite a fi, din 
punctul de vedere al legăturilor cu Un- 
garia și al naționalităților, bun. Ireden- 
tinștii germini (partidul lui Schânerer) au 
căzut absolut toţi. Cebhii tineri au suferit 
o neașteptată înfringere. Şi unii și alții 
erau extremiști cari făceau imposibilă o 
soluție a chestiunii naționalităților. Ire- 
dentiştii germani mai erau pe deasupra 
aderenți ai desfacerii Austriei de cătră 
Ungaria. În noua Cameră, cel mai mare 
şi mai omogen partid germin au să fie 
creștinii sociali (Dr. Lueger), cari împreună 
cu clericalii germîni vor fi în număr de 
peste 100. După ei urmează socialiștii, 
vor fi 87. Şi unii și alții sînt foarte 
porniţi în contra Ungurilor. Creștinii so- 
ciali au întrat în aceste alegeri cu pro- 
gramul lor cel nou (dela 11 Martie a,, 
c. n.) care cere mai întii şi mai presus 
de toate, în chestia cu Ungaria, »desfi- 
ințarea heghemoniei Maghiarilore și re- 
construirea împărăției pe baza principiilor 
federative, ceea, ce se numeşte azi acolo 
o »Austrie Marec. Socialiştii sînt de- 
asemenea federaliști. Dar pînă acum ei 
cereau federalizarea numai a Cislaitaniei 
(adică numai a Austriei propriu zise). 
Sint însă motive puternice care îi vor 
face în curînd să înceteze cu strigătul 
»Los von Ungarn< (separație de Ungaria.) 
Cel mai evident este următorul: în cazul 
separaţiunii de Ungaria, toate industriile 
Austriei își perd cel mai mare şi cel 
mai sigur debușeu pentru care nu se pot 
găsi compesaţiuni cît de cît echivalente. 
Evident că în asemenea caz salariile vor 
trebui să scază. Pe de altă parte, retor- 
siunile Austriei în contra protecționismului 
unguresc, au să scumpească piînea şi 
camea în Austria. Aceasta ar fi o inevi- 
tabilă urmare a separaţiunii Ea ar fi 
ruinătoare în prima linie tocmai pentru 
muncitorii austriaci. Prin urmare, o să 
vină vremea, și în curind, cînd o să se 
convingă şi ei că trebue să se susțină 
alături de creştinii sociali menţinerea 
comunităţii vamale cu Ungaria, iar restul 
urmează dela sine. 

In afară de aceste două partide, mai 
sînt vre-o 70 de clericali Slavi, apoi cam 
tot atîți Ruteni, Sloveni, Croaţi dalmatini, 
Romini ş. a., cari ar putea fi alăturea 
de creștini-sociali în lupta contra inde- 
pendenţei Ungariei și pentru o restabilire 
a imperiului în sensul Austriei-Mari fe- 
derative. Şefii creştinilor sociali, Dr. 
Lueger, Prinţul Liechtenstein, Dr. Gess- 
man Ş. a. au accentuat în timpul din 
urmă de nenumărate ori că adevărata 
cauză a tuturor mizeriilor din monarhie 








este dualismul dela 1867 și constituţia 
centralistă a Austriei și că salvarea nu 
se poate concepe decit în întroducerea 
unei constituţii federative, cu largă auto- 
nomie pentru fie-care popor. lar cei mai 
capabili dintre șefii socialiștilor, care însă 
acum întră în Cameră, Dr. Carl Renner, 
un profund cunoscător al politicei au- 
striace, un excelent publicist*) și un 
bărbat de mare energie, este un federalist 
convins și un fervent susținător al re- 
constituirii imperiului. Cu asemenea leaderi 
actuala Cameră a Austriei va avea o 
atitudine faţă de megbhiari cum n'a mai 
avut-o vre-o altă Cameră austriacă. 

In orice caz, un lucru e aproape cert: 
dualismul autro-ungar, cu îndoita, hege- 
monie germano-maghiară şi-a trăit traiul, 
iar şansele despărțirii Ungariei de Austria 
sînt foarte scăzute în comparație cu situ- 
aţia dinainte de întroducerea votului 
univerzal în Austria. 

Dar parcă aud întrebarea: vorba e, să 
se întroducă votul univerzal şi în Ungaria ? 

Deşi coaliția care guvernează Ungaria 
a luat angajamentul de a-l întroduce, ea 
va căuta cel puţin să-l atenueze astiel 
ca naţionalităţile să nu poată beneficia 
de el după bună dreptate. Dar şi în 
acest caz, cel mai rău, — Ungurii tot 
vor pierde situaţia lor privilegiată de azi, 
căci căderea dualismului e și a lor cădere. 
Şi apoi chiar şi numai o simplă lărgire 
a actualei legi electorale din Ungaria va 
popula Camera cu un număr de naţiona»- 
liști atît de mare, încît oricare guvern 
unguresc va fi nevoit a-i potoli făcîndu-le 
concesii după concesii. Ar fi o ediţie 
ungurească o politicei contelui 'Taaffe. 
Numai că în actuala fază a lucrurilor, o 
asemenea politică de paliative de modus- 
vivendi, de meremeturi, ar dăinui poate 
puţin timp, căci însași existenţa, imperiului 
e în joc. Azi se simte nevoie de archi- 
tecți, nu de cîrpaci. De aceea nu cred 
că Ungurii au cuvînt să se bucure de 
cele ce se petrec azi în Austria — și în 
Ungaria, 

(Lupta.) Aurel €. Popovici. 


Refleziuni, 


Se poate d-le viceprezident al tribuna- 
lului din Suceavă, d-le Atanasie Pridie 
şi voi ceilalți domni romîni precum d-nii 
consilier la tribunal Lazar (Grigorovici, 
secretar A. 'Turturean, Î. Toma, Dr. R. 
Reuţ şi cum Vă mai chiamă pre toţi 
domnii judecători, profesori și amploiaţi 

%*) Dl Dr. Renner care serie sub pseudonimul 
Rudolf Springer, a publicat anul trecut sub titlul 
»Grundlagen und Entwicklungsziele der isterr. 
ung. Monarchie« (Viena, Deuticke) o scriere de 


mare valoare pentru toți cei ce se interesează de 
chestia naționalităților de acolo. 

romîni din Suceavă, se poate ne întrebăm 
că D-voastre să faceți politică națională 
romînească fără să aveţi brevetul la 
aceasta, dela »Sentinelac democrată din 
Suceavă ? Cum de îndrăzniți D-voastre 
să faceţi una ca aceasta? Se vede că 
D-voastre nici nu cunoaşteţi pe aceasta 
autoritate, care rezidează în cetatea 
voevodului Stefan cel Mare și este în- 
zestrată ca un barbat de muncă colosală 
şi de o agerime de spirit fenomenală, de 
corifeii democraţilor cu cele mai largi 
plenipotenţe. Aceasta autoritate este 
scăpatatul student de medecină Filemon 
Taniac., După ce a bichirit o avericică 
frumoasă și n'a fost în stare să facă 
studii de anatomie la părţile de dinapoi 
ale omului, s'a cercat să facă studii măcar 
asupra anatomiei cozii dobitoacelor și ne- 
succezindu-i nici veterinaria aceasta, su- 
părindu-se foc pe profesorii, cari erau 
atît de nerozi şi nu ințelegeau pe acest 
tînăr atit de zelos în dispute și în teorii 
asupra stirpirii practice a alcoolului, s'a 
decis să zică valet tuturor studiilor mai 
înalte, pentru care profesorii săi n'aveau 
nici un pic de pricepere, și s'a dus la 
un astfel de bărbat genial, dar tot serviciu 
la care nenorocitele genii, neînţelese şi 
nepricepute de profesori, se demita şi lua 
refugiul, la praxa în perceptorie. Nu-i 
vorbă sînt la perceptorie și bărbaţi cu 
studii înalte, sint şi amploiaţi de tot re- 
spectabili, d-lui însă are de tot îndreptă- 
țită pretenţie pe aceştia care nau avut 
prilej să treacă prin atitea clădiri a-i în- 
dosi şi a-i ignora. Eroismul său şi cură- 
ţenia simţemintelor sale naţionale precum 
şi deosebitul tact care îl caracterizează 
afară de oficiu, pentru că în oficiu esce- 
lează prin întrecuta conștiinciositate în 
împlinirea datorințelor sale, şi l-a mani- 
festat acest rar bărbat în presara serbării 
dela Putna, incumetindu-se al provoca 
la duel pre președintele comitetului 
aranjator baro: Eudoxiu Hormuzachi: 
Prin factul acesta şi prin alte declaraţiuni 
de loialitate și-a cîştigat deosebita încre- 
dere a forurilor democrate şi astfel este 
înzestrat cu plenipotența de a gira afa- 
cerile străine in partibus infidelium a 
democraţilor în Suceavă. D-voastre d-lor 
romîni din Suceavă, care nu aveţi pro- 
blematica onoare de a fi jurat la stin- 
dardul aventurierilor și jouglerilor poli- 
tici, democrați sui nominis, nu aveţi voe 
să vă urniţi, nici gura s'o deschideţi, 
pentru că »Sentinelac aceasta veghiază 
cu ochi, deși păingeniţi, însă din multe 
cauze neadormiți și raporturile la fițuica 
democrată nu lipsesc pentru a stagmatiza 
pe un nemernic naţional precum e un 
Pridie, și ține, că neîncetat agitează cu 
popii propinatoreşti. 

Se poate că D-voastre idioților naţionali 
şi cu desevirşire proşti în cele ţărăneşti 
ala Dr. Constantin Isopescul-Grecul con- 
silier la tribunalul din Cernăuţ și primul 
docent romin la facultatea iuridică a, 
univerzităţii francisco-josefine şi D-ta d-le 
profesor dela facultatea teologică Dr. 
'Teodor Tarnavschi și D-ta d-le profesor 
univerzitar Dr. Stefan Saghin, şi D-ta 
d-le consilier Emilian Isopescul, şi cei- 
lalţi judecători şi profesori cum vă mai 
chiamă pre toţi, se poate, ca D-voastră 
să faceţi politică rominească fără de au- 
torisarea domnilor Mihail Chissanowiez 
de specialitate Pestalozzi al Bucovinei, a 
Oberbereznicului Cuparencu a faimosului 
şi în laude de sine nici de cel mai fălos 
țigan neîntrecutului Leonida Bodnarescul 
şi tutti quanti, cari sînt sentinelele de- 
mocratice în capitala Bucovinei și în im- 
prejurime ? 

In marele sfat democratic ţinut sub 
președinția lui Fioricu a Lupei s'a hotărit, 
ca să se trimeată la Viena o deputațiune 

monstră pentru a anula alegerea lui 
Tachiţă. În fruntea acestei deputaţiuni 
vor sta sfetnicii intimi, ai democraţilor 
Mihail Chissanowicz, Sidoriuc, Leonidas 
Bodnărescul. Sîntem informaţi că Exce- 
lenţa Sa ministrul prezident baronul Beck 
a şi primit aceasta deputaţiune cu multă 
afabilitate, ba chiar la conferenţa ţinută 
cu această faină deputaţie l-a îmbiat pe 
dl Chissanowicz cu președinția. Din gura 
lui Leonidas auzind cite filiale ale pră- 
văliei romîneşti a înfiinţat acesta l-a 
îmbiat imediat cu portofoliul ministeriului 
de comerţ — nu comers; — din gura 
lui Sidoriuk auzind de tiragiul cel enorm 
al organului democratic şi mai ales de 
iconițele apărute în ultimele numere i-a 
spus, că dacă nu Archip Roșca este ar 
tistul, atunci numai decît să-l erneze, 
căci va conferi cu ministrul de culte, ca 
să-l facă pe acesta numai decit director 
la şcoala superioară de bele arte din 
Viena. Au mai adus această deputaţie și 
jainica ştire, că 'Tachiţă pe lingă că-și 
pierde deputaţia mai vine dat afară din 
consilierie şi din docentura dela univer- 
zitate. Mai vin suspendaţi din profesura 
dela univerzitate T. Tarnavschi şi Saghin 
pentru iloialitate față de corifeii demo- 
cratici. Aceasta s'a întimplat la propunerea 
d-lui Chissanowicz. 

Tot în acest mare sfat al democraţilor 
s'a mai luat şi nestrămutata hotărire că 
deputaţii baron Hormuzacbi şi Simionovici, 
care pînă acuma s'au purtat în doi peri 
față de principiile democratismului lupist 
să deie cele mai bune și garantate asi- 
gurări de loialitate pentru numitele prin- 
cipii de altmintrelea vor fi alungaţi din 
parlamentul din Viena mai rău decit 
Vaida din parlamentul din Budapesta. 
Să deie adecă declaraţiuni, că ceea ce 
n'au făcut pină acuma, vor face de acuma 
la, comanda lui Florică. 

Vor striga cît îi va ţine gura şi apoi 
şi prin erolzi in întreaga ţară că sînt 
deputaţi ţărăneşti pentru că »romîneștie 
nu e de ajuns, Vor făgădui și ei popo- 
rului împărțirea moșiilor preoțești. Vor 
aduce bani în ţară cu vagoanele și-i vor 
împărți între popor. 

Că vor ajuta a susține la putere pe 
acei indivizi cari prin astfeliu de min- 
ciuni şi înșelăciuni au îndoit spinarea 
batului şi obiditului nostru ţăran, n'a 
făcut neruşinată şi cea mai condemna- 
bilă speculă cu prostia lui, i-a plecat 
grumazul, i-a pus piciorul pe git și s'a 
înălțat acolo unde se află. Ministrul de 
externe din Suceavă este însărcinat ca 
esecutarea acestui conclus față de depu- 
tatul districtului Suceava Hormuzachi iar 
Facas din Arbore față de Simionovici 
deputatul Rădăuţului. 

Acest mare sfat al democraţilor s'a 
ocupat cu toate afacerile şi a luat şi 
concluse nestrămutate in toate afacerile 
publice. »Societatea pentru cultura și li- 
teratura romînă din Bucovinac ca un 
institut inființat de boieri şi de popi vine 
cu totul desființată. În locul ei are să 
se înfiinţeze o tovărășie pe acţii la care 
cel mai mare acţionar tot Florică a Lupei 
va, fi, iar” părtaşi vor fi numai >supe- 
riorii< și »definitiviic, cari au dat decla- 
raţii şi s'au probat de bărbați de pu- 
tere agitatorică colosală“. Averea socie- 
tăţii va, ave să treacă în posesiunea »'To- 
vărăşieic. În aceasta tovărăşie toţi vor 
fi prezidenţi şi toţi vor ave parte de 
letuşoare. Se vor escrie şi premii şi anume 
culturale : pentru toţi acei cari vor insulta 
pe cei mai cinstiți oameni fi3 în scris fie 
în vorbă fie în faptă. Cel mai mare pre- 
miu acea persoană democrată îl primeşte, 
care va, scuipi în față pe stradă pe cel 
mai cinstit romîn, care nu se lasă sedus 
și înşelat de laudele, smomelile și făgă- 


duințele ţigăneşti ale derbedeilor de de- 
mocraţi. Aceasta cu privire la cultură. 
Cu privire la literatură se vor decerne 
premii celor cari în scris sau prin arta 
grafică, prin tablouri vor afla cea mai 
grobiană espresie, Premiul îl primește 
numai persoane, care inventează o gro- 
bienie nouă ne mai auzită, 

Palatul naţional cumpărat în mare 
parte cu bani boierești și popeşti se va 
vinde la dobă, banii se vor împărţi între 
acei din democrați, cari au prestat ser- 
viciile cele mai bune la agitaţie pentru 
Florică și Aurică. Intervatele de băieţi 
şi de copile au să se desființeze cu totul 
pentru că în ele se afiă afurisiţii de bani 
boereşti şi popești, în locul acestor au 
să se înalțe alte internate culturale sus- 
ținute numai și numai din bani învăţă- 
torești şi ale cantorilor şi pălimarilor, cari 
Sau pus de pricină cu »popae lor. 

În truntea conducerii internatelor din 
vor ave să steie doi bărbaţi pedagogi 
excelenți și aducător de jertfe M. Chisa- 
novici cu Leonidas conduși de Florică. 

Internatul de fetițe romine în Cernăuţi 
o ereațiune boierească condus în mod 
atît de neghiob, el trebuie desființat. În 
locul lui trebuie înălțat o creaţiune de- 
mocratică cu bani adunaţi dela pălimari 
— cind vor începe a căpăta leafă — şi 
dela învățătorii provizori. Doamna Elena 
de Popovici născută contesă Logothetti, 
de oarece w'are nici cultura nici creșterea 
necesară pentru conducerea ucestui in- 
ternat şi nu aduce nici un sacrificiu pen- 
tru el, va fi dată afară din acest post 
şi democraţii vor escrie concursul pentru 
ocuparea lui. Intre condiţiunile concursu- 
lui va sta: Cetitul şi scrisul nu e de 
lipsă, care va aduce mărturie dela cei 
mai mari prașcăi ai satului, că şi pe 
dimșii ii întrece în sudalme şi grobienii 
va fi preferită. 

Internatele Cocirlă din Suceavă ca crea- 
țiune popească sprijinită de boerul Popo- 
vici din Stroești va fi desfiinţat și în lo- 
cul lui se va înălța un internat colosal 
înființat şi susţinut pe spesele superio- 
rului A. Țaran din Stroiești şi alui A. 
Ţurcan din Costina sub imediata prive- 
ghere alui Filemon 'Taniac. 

Cel din Rădăuţi ca creaţiune popească 
stînd și sub conducerea popească se va, 
desfiinţa, încă şi în locul lui se va înălța 
altul sub egida şi pe spesele lui Medvighi 
din Arbore şi sub conducerea pedago- 
gică didactică a pedagogului Facas tot 
din Arbore, care s'a manifestat de un 
conducător firesc al poporului chiar și 
prin revolver. Ce insamnă un popă ca 
Patraş și 1. 'Tarnavschi faţă de aceşti 
eroi, cari și cu revolverul ştiu a trage 
în bieţii ţărani tot din marea dragoste 
cătră dînşii. 

Internatul din Sirete înființat în casa 
popei V. 'Turturean din Calafindești și 
cu bani popești trebuie încă nimicit și 
in locul lui se va înălța altul pe spesele 
și sub conducerea superiorului din Cala- 
findești şi acelui din Terebleşti. 

Marele sfat democratie a mai hotărît 
să ieie posiție şi față de biserică și de 
popi. Cu popii ne-am stricat, zic ei, ei 
ne-au prea pătruns năzuințele şi scopu- 
rile noastre sideale< şi »desinteresatec 
şi nu voesc în ruptul capului să meargă 
cu noi. Dacă chiar popa Ioan Iliuţ din 
Cajvana, care cu părere de rău trebuie 
să mărturisim că nu este om prost de 
rînd și a fost un aderent foarte credin- 
cios al nostru, după ce l-a pus păcatele 
să deschidă ochii mai bine şi să pă- 
trundă în daraverile noastre interne, dacă 
şi acesta convingîndu-se de »idealurilee 
noastre, ne-a întors spatele şi ne-a pă- 
răsit, cu cine am mai rămas? Cu Foni- 

gariu cu Oreste? puţin. Mai ţin încă 
vr'o cițiva din cei mai mari cu noi, dar 
aceștia nu din convingere ci fiind oameni 
din cale afară ambiţioşi se cam tem de 
batjocurile noastre. Ei vezi, domnule și 
bajocura e un mijloc probat de a ţi ciştiga, 
aderență, mai ales la cei slabi de înger. 
Deoarece cu popimea am sfirșit-o şi ea 
se ține morțiș de biserică şi din biserică 
s'o depărtăm încă nu avem putere am 
hotărît să ne facem o biserică, de caș 
însă nu, pentrucă am pierde »încredereac 
la popor arătînd chiar și pe faţă că 
suntem ţigani. Dar” ni-om face o bise- 
rică de lemn. De sfinţit nu trebuie s'0 
mai sfinţim pentrucă noi în »boboanec 
de aceste n'am crezut nici nu credem 
Icoane nu ni trebuiesc pentrucă avem 
acuma icoane foarte faine din organul 
nostru de publicitate. Icoanele de Paşti 
sunt foarte frumoase, aceste le vom pune 
în biserica noastră. Proștii de ţărani să 
închină la icoane în biserică, noi însă 
de loc nu ştim de închinare şi de aceea 
rugăciunea noastră are să consteie în su- 
dalme în grobienii și în scuipirea acestor 
icoane. Aceasta şi numai aceasta religie 
e compatibilă cu caracterul nostru. Faţă 
de cunoscuţii nostri de mai înainte, cari 
nu fin acuma cu noi na avem nici un 
obligămiut. Noi suntem dispenzaţi de 
toate regulele de bunăcuviinţă pe care 
le mai ţine societatea cultă. Cind ne în= 
tilnim cu un cunoscut de al nostru, care 
nu ni-i partizan şi om de încredere avem 
voie să-i stupim chiar în faţă. Cel care 
mai observă aceste regule se şti că-i sau 
un om nesincer, un fățarnic, un fariseu, 
fie el ori cine ar fi. Numai la noi la 
democrați mai este o ţiră de cinste în 
colo habar de grijă poţi tot căuta ni- 
mică nu mai afli. 

Cu păcătoasa de boerime am sfirșito, 
cu popimea suntem gata. In lături cu 
dînşii, pentru totdeauna. In lături cu toţi 
popii. Cu Mitropolitul Vladimir suntem 
cu totul lămuriţi. În strașnicul nostru 
sfat de mult l-am hotărit pentru o chilie 
în mănăstire din causa atitudinei sale 
indolente faţă de partidul nostru demo- 
crat mai ales că n'a dat poruncă preo- 
țimei ca ea la ultima alegere să meargă 
cu noi! Esecutarea acestei hotăriri e nu- 
mai o chestie de timp. În locul acestora 
nu avem noi parecă pe cine pune? Nu 
avem noi bărbaţi culți și naționaliști co- 
losali ? Misiu Chisanowicz, Facas, Med- 
vighi, Țaran, "Ţurcan, Leonidas Bodnă- 
rescul. 

Cine poate întrece la cumpănă pe un 
Missiu Chissanowicz, care doară şi de 
boerul Volcinschi a fost invrednicit de 
interviewuri 2? Ce insamnă un Eudoxiu 
baron  Hormuzachi față de mecenatele 
naţiunii romine Filemon 'Taniac? NIi- 
mică ! Ce plătește un Teodor 'Parnavschi 
un Saghin față de Fonigarul nostru și 
de Oreste Dlujanski? O nulă mate- 
matică ! 


Tablou. 


Adunarea constitutivă a „Reuniunei 
meseriașilor romini din Gernăuţ și 
suburbii“, 


La oarele 11!/, deschide dl profesor 
Bodnarescul adunarea în prezenţa d-lor 
prof. univ. Dr. Sbiera, Dr. Saghiu, d-na 
A. Onciul, Dr. Blindu, cateh. Popescul, D. 
Bucevschi, înv. Scripniciuc, Popescul, dir. 
Cărbune, Vasilescu, etc. ete. Studenţimea 
a fost reprezentată prin societ. Junimea, 
»Daciac, » Acad. ortod.«, meseriaşi din 
toate breslele, cam la 250 persoane. 

Dl prof. Bodnarescul sălută pe cei 
prezenți şi-şi exprimă bucuria văzînd 
sala societ. »Armoniac tixită de partici- 

'panţi, ceeace dovedește indeajuns lipsa 
unei atari societăți bine organizate; în- 
cepe prin a spune, că visul multor me- 
seriași romîni pare prin aceasta realizat, 
visul, pentru că noi Rominii numai visăm 
pecind celelalte naţionalităţi mai că şi-au 
atins scopul, deși nu în întregime ca în 
alte ţări, totuşi ei fac progrese vădite, ba 
putem zice uriaşe în raport cu nepăsarea 
noastră egoistă. Jidanii, continuă di Bodna- 
rescul cari de mult au înţeles necesitatea or- 
ganizării lor, își au propriul lor local 
unde-și discut afacerile, unde se întilnesc 
seara ascultînd conferințele de tot instruc- 
tive a unor persoane ce compun drojdea 
inteleginţei din neamul din cari fac parte, 
dorind fiecare să contribue după putință 
la înaintarea culturii lor pe toate terenele 
pe cari timpul modern li-o impune im- 
perios. Ei se cultivă moraliceşte, se ajută, 
materialicește, își mijlocesc reciproc în- 
lesniri la întreprinderi, la plasarea tine- 
retului, cu un cuvînt se oțelesc şi în- 
tăresc pentru a putea mai cu ușurință 
ține piept referinţelor nu tocmai prielnice 
a timpului de față. Rominii însă, cari cu 
fală pretind a fi stilpul băștinaș al gră- 
dinei fagilor, ei deabia acum au ajuns 
să facă un început, să imiteze faptele 
deja îndeplinite a unor străini importaţi 
de curentul vremii. Dacă am face o pri- 
vire îndărătul trecutului nostru, vom vedea 
numaidecit, că părinţii noștri erau mai 
.conştiuţi de interesele lor, că ei cu min- 
drie au pus temelia unei eri sănătoase 
muncind la desvoltarea meseriei cărei 
aparţineau, dovadă caravanele de căruţe 
încărcate cu diferite mărfuri cari treceau 
graniţele Bucovinei făcînd cinste și onoare 
meseriașului romîn bucovinean nu numai 
în ţară dar și în străinătate, departe 
peste hotarele ţărișoarei noastre. Indem- 
nînd dl Bodnarescul pe cei de faţă la 
muncă rodnică și sănătoasă dă cuvîntul 
d-lui D. Bucevschi. 

Dl Bucevschi luînd cuvîntul, mulţă- 
meşte d-lui prof. Bodnarescul pentru 
munca neobosită și dragostea ce D-sa o 
nutrește pentru meseriașul romîn, graţie 
căruia se dătoreşte în cea mai mare 
parte înjghebarea societăţii, aduce elogii 
societ. acad. > Daciac, căreia nu-i scapă 
din videre la nici o ocazie binele obștesc 
şi acelor persoane, cari au muncit la re- 
dactarea, statutelor înlesnind prin aceasta 
«constituirea societ. de care meseriașul 
romîn are atita nevoe. Explică pe larg 
importanța societ. din toate punctele de 
vedere cu deosebire însă ce ar putea 
produce societatea pe terenul moral, 
material și naţional, face apel la meseriaşul 
romîn să se înscrie cit mai mulți șia 
munci cu toţii pentru realizarea scopului 
sublim la care ţintim. 

Dl Bodnarescul ceteşte lista membrilor 
deja, înscrişi îndemnînd pre cei prezenţi 
d'ai imita și-i sfătueşte să îndemne și pe 
acei meseriaşi romîni, cari nu sînt de 
față, 

Dl Modest Scalat, îndeamnă meseriaşii 
romîni la organizare, explică și dinsul 
importanța societ. și zice: Ca Romini 
trebue să mergem împreună ințîi noi 
Şapoi alții. 

Dl Vasilescu roagă adunarea să pri- 
mească și pe acei participanţi ce vor să 
între în societ., dar cari nu-s prevăzuţi 
la moment cu taxa de întrare (se pri- 
mește). 

Mulțimea, dind năvală la înscriere, se 
înscriu 106 membri, dintre cari 87 solvesc 
imediat și taxu de întrare. 

Dl  Bodnarescul crede, timpul fiind 
înăintat, că alegerea comitetului să se 
facă prin aclamaţiune. 

Dl Cărbune se asociază la părerea 
d-lui Bodnarescul şi propune votarea 


APARAREA NAȚIONALĂ, 


membrilor comitetului prin aclamațiune. 
(Se primeşte.) 

Dl Scalat în conțelegere cu mai multe 
persoane din Roşișa, Clocucica, Caliceanca 
şi Mănăstiriștea alcătuește lista membrilor 
pe cari îi recomandă și cari se primzsc 
cu unanimitate de voturi. Ei sînt: 

Preşedinte : di Dimitrie Bucevschi ; 

Vice-preşed: di Vasile Chichfoi; 

Secretar [.: di George Balteş; 

Secretar II: dl George Pitei ; 

Casar: di Alexandru Ursu; 

Bibliotecar : di loan Feldeorean ; 

Controlor: dl George Abageriu. 

Membrii fără funcţie d-nii Vasile Bor, 
Nicu Dăncila şi Vasile Lenca. 

În comisia de controlă sau ales dl 
George Vistec, ca preşedinte; DI Nicu 
Fochi, vice-preşed. ; și Dl Modest Scalat, 
ca membru. 


Dl Bucevschi mulţămește în numele 
d-sale şi a comitetului pentru încrederea, 
acordată, solicită sprijinul moral şi ma- 
terial al membrilor societății și zice în 
unire fiind puterea, așteaptă concursul 
fiecărui romin cu tragere de inimă pentru 
meseriaşi, promite a munci cu zel şi 
dragoste pentru îndeplinirea misiunei de 
care d-sa este învrednicit. 

Dl Filaret Doboș își exprimă încrederea 
în comitetul ales, se bucură că sămînţa 
sămănată do soc. Dacia a prins rădăcini 
şi-şi exprimă convingerea că şi membrii 
noaei soc. vor munci dimpreună cu co- 
mitetul și nu vor aștepta ca să li pice 
paserile fripte deagata în gură ; interpre- 
tează fraza lui Alexandri: unde-i unul 
nu-i putere la nevoi şi la durere, unde-s 
doi puterea creşte și dușmanul nu spo- 
reşte. 

Dl Traian llcău arată progresul altor 
soc. similare române din "Transilvania, 
cari prin munca lor zeloasă și concursul 
desinteresat al inteliginței, au ajuns la 
culmea desvoltării lor, apelează la inte- 
ligința română din Bucovina să spriji- 
nească nou înființata soc. şi doreşte iz- 
bîndă desăvirșită, 

DI Bodnarescul mulţămeșşte încă odată 
celor prezenţi pentru interesul viu arătat 
faţă de societ. şi închee adunarea cu un 
» Deșteaptăte românec cîntat în cor de 
întreaga adunare la oara 1 p. m. 

Mălțămit sufletește că am putut con- 
tribui și eu măcar ceva pentru tovarășii 
mei de muncă, mărturisesc că m'am 
despărțit cu convingerea firmă de-a putea 
videa și pentru meseriașul român buco- 
vinean un viitor mai plăcut şi mai con- 
port timpului în care trăim. 

Traian licău. 


Declarare. 


Stimate d-le Redactor binevoiţi a pu- 
blica, în preţuitul D-voastre jurnal urmă- 
toarele : 

Duminecă inainte de a doua alegere 
(19 Mai) a ţinut dl prof. loan cav. de 
Cuparencu o adunare în şcoala poporală 
din Ropcea la care au participat între 
mulţi alții și fraţii d-lui profesor Victor 
şi Pamfil Cuparencu și George și Cos- 
tache Volcinschi. Între altele a zis dl 
protesor, cumcă îi pare rău că și un re- 
zeș votează contra d-lui loan cav. de 
Cuparencu administrator silvic, dar acest 


rezeş are un biet copil în gimnasiu și. 


acest copil, pe care-l susțin cu atîta amar 
şi sudoare, va suferi pentru aceasta, 


Fiul meu primia dela societatea reze- 
şilor şi mazililor un ajutor de 5 coroane 
pe lună şi d-l Victor Cuparencu s'a lău- 
dat de mai multe ori că, dacă nu voi 
vota pentru d-l Cuparencu, fiul meu nu 
va mai primi acest ajutor și a strigat în 

cirşmă așa de tare ca să audă și d-l 
înv. sup. Mihai Reuţ şi d-l Toader So- 
rocean, cari erau în apropiare. ot cu 
asta ameninţare a vrut să mă înfrice și 
d:l Pamâl Cuparencu. 


D-l prof. Cuparencu a promis la mai 
mulți locuitori din Ropcea, (Stefan Borcia, 
Nicolae Borcia, Stefan Costinean, Petrea 
Borcia, Toader Borcia și a.) că dacă 
vor vota pentru d-l Cuparencu vor primi 
împrumuturi dela Centrala însoţirilor din 
Cernăuţi şi a notat numele petenţilor şi 
a, trimis şi mai multe sinete de ale oame- 
nilor la Centrală. Dară ca anume, abia 
în ziua alegerei (balotajului), au primit 
oamenii sinetele înapoi cu ştirea că 
»Centrala« nu li împrumută bani. 


Fiindcă d-l prof. Cuparencu nu şi-a 
împlinit făgăduinţa, credeam că nu va 
împlini nici ameninţarea față de mine şi 
de fiul meu. Dară amar m'am înșelat, 
căci într'o bună dimineață pe cînd era 
şi d-l George Volcinschi la mine întră 
fiul meu în casă şi cu lacrimi amare îmi 
zice cam aşa: »Ce ai făcut tată, că m'ai 
nenorocit pre mine. Am mers să capăt 
dela societatea rezeșilor și mazililor aju- 
torul de 5 coroane, dară păr. Sevescul 
mi-a zis că are poruncă dela d-l prof. 
Cuparencu ca să nu-mi deie cele 5 co- 
roane, pentrucă D-ta te-ai purtat rău faţă 
de Cuparenceni şi pentru asta încă voi 
fi stricat şi în şcoală și să merg la d-l 
Isopescul pentru care ai glăsuit D-ta ca 
de amu înainte să-mi deie d-l Isopescul 
un ajutore. 

Nu voiam să cred, că un domn pro- 
fesor care zice că e romîn și lucrează 
numai pentru binele poporului său și 
care ar trebui să sprijinească din răs- 
puteri pre un biet copil, care se luptă 
cu atitea neajunsuri numai ca să aibă 
cîndva o stare în care va pute lucra 
pentru poporul din care a eşit, s'a răs- 
buna într'așa un fel asupra unui copil 
nevinovat pentru aceea, că tatăl său a 
făcut întrebuințare de dreptul de alegere 
liberă, dar” după aceste întîmplări nu 
mă pot îndoi despre aceasta. 


Eu credeam că am primit dreptul de 
alegere liberă pentru aceea ca să-și deie 
fiecare glasul său pentru acela, care îi 
pare mai bun, dar” văd că n'ai voie s'o 
faci, căci îţi atragi duşmani şi îţi peri- 
clitezi viitoriul copiilor, dacă nu te su- 
pui orbiș Domnilor, cari ţin cu aşanu- 
mitul deputat țărănesc și cu „Voința 
Poporului“, care a destrăbălat poporul 
în loc să-l lumineze, 

Credeam că cu finea alegerilor vor 
înceta năzdrăvăniile Domnilor Cuparen- 
ceni, dară ce să vezi? 

Banca sătească se află în mîna d-lor 
Victor şi Panfil Cuparencu şi Emanuil 
Antonovici. 

Pînă la alegere n'au prelungit dătoria, 
mimăruia, se vede că cu scopul de a ave 
un mijloc puternic de agitare. Acuma, 
prelungesc celor ce au votat pentru d-l 
Cuparencu chiar și atune cînd nu plă- 
tesc nici procentele, ba li dau chiar și 
împrumuturi noi. 

Oamenii ce au votat pentru d-l ]so- 
pescul nu numai că la prelungire sunt 
siliți să plătească cel puţin a patra parte 
din dătorie şi camătă, dar' sunt chiar 
batjocuriţi cu cele mai murdare cuvinte, 
cari le poţi afla numai între oamenii cei 
mai neculți și în » Voința Poporuluie, 
precum »cini, căţei, căpăi ai lui Iso- 
pescule și a. d. a. 

Dară pentru asta purtare omenească 
va trebui d-l Victor Cuparencu să răs- 
pundă înaintea judecătoriei din Storo- 
jineţi, căci a fost piîrit de mai mulți 
gospodari. 

Un gospodar cinstit Nistor Vicovan, 
care a cutezat să li zică d-lor din Direc- 
țiune în faţă, că nu se poartă corect, ci 
protejează pre aderenţii lui Cuparencu 
şi persecută și batjocuresc pre cei ce au 
votat pentru d-l Isopescul a fost batjo- 
curit și dat afară. 

Alt gospodar, Toader Orel, care ne 
avînd bani s'a rugat să-i prelungească 
dătoria și să primească numai camăta, 
a fost trimis după ajutor la d! Isopescul, 
pentru care a votat. 

Astfel se face cu banca sătească po- 
litică, măcar că e oprit prin statute. 

Aduc aceste întimplări la știrea tutu- 
rora, că poate așa vor înceta domnii a 
se răsbuna asupra noastră. 

Teodor Volcinschi. 


Declarare. 


Cu ocaziunea campaniei electo- 
rale au răspîndit în districtul Gura- 
Humorului afişuri, cari au repre- 
zentat pe învățătorii cu capuri de 
şerpe. În vederea acestui mod de 
agitare declarăm, că afişurile re- 
gretabile din chestie au fost răs- 
pîndite de un agitator fără ştirea 
partidului naţional şi contra voinţei 
d-lui Dori Popovici. 

Comitetul naţional. 


Ştiri locale şi din țară, 


Teatrul de diletanţi al soc. acad. 
„Junimea“. Luni în 17 c. se va re- 
presenta în teatrul municipal comedia 
în 3 acte a lui |. L. Carageale „D'ale 
Carnavalului“, Representarea se dă în 
folosul societăţilor „Școala Romînă“ și 
„Societatea rezeșilor şi mazililor romîni 
din Bucovina“. Biletele stau de vînzare 
la librăria H. Pardini pînă în seara re- 
presentări și seara la casa teatrului. 
Preţurile stalurilor sînt cele obicinuite 
la teatrul municipal. 

»D'ale Carnavalului«< este una din cele 


mai comice piese rominești. În această 


piesă iasă pe deplin la iveală amorul 
vioi al renumitului scriitor |. IL. Cara- 
geale. Actul IL represintă un bal mascat, 
actul I. și III. un salon de frizerie. Ro- 
lurile sînt interpretate de cei mai buni 
diletanți. 

Cunoscînd prea bine reputaţia, de care 
se bucură »Junimea« la publicul romi- 
nesc, ne așteptăm la o seară splendidă, 
cu atita mai mult, că frumoasa şi hăzlia 
comedie se dă în folosul a două socie- 
tăți culturale. 


Cununie. D-l Jancu cav. de Ziron în- 
vățător și proprietar în Igești se va serba 
Duminică în 23 1. ce. cununia sa cu 
d-şoara Aglaia Cucu fiica d lui Constantin 
Cucu proprietar în Dorna-Vatra. Felici- 
tările noastre. 


Liceul de copile din Suceava. Cu în- 
ceputul anului școlar 1907/8 se va des- 
chide la liceul acesta și clasa ultimă, 
adecă clasa a VI. Anul școlar prezent se 
finește la 6 Iulie a. c. Examinele de pri- 
mire se vor da la 8 și 9 Iulie (terminul 
de vară), apoi la 2 şi 3 Septemvrie (ter- 
minul de toamnă). Condiţiile de primire 
în cl. I. sînt tot acele, ca şi la gimnasii. 


Cabinetul de lectură în Roșa aranjează 
Duminecă în 30 lunie st. n. o petrecere 
poporală cu teatru, dans și cîntări cu 
cor de plugari. Scopul acestei petreceri 
este înfiinţarea unei case naţionale. În: 
trarea de persoană 40 bani. Localitățile 
petrecerei sînt la cantorul Vasile Ostafi. 
Poporul plin de un dor și cultură naţio- 
nală să adresează inteligenței dela oraș, 
ca să ieie parte în număr cît se poate 
de mare. 

Apel la publicul romînesc. Represen- 
tînd societ. »Junimeac Luni în 17 |. e. 
cunoscuta piesă teatrală „De-ale carne- 
valului“ şi fiind venitul curat destinat 
pentru soc. »Școala Romînă« din loc și 
soc. „Mazililor şi rezeşilor bucovinenie, 
apelez cu toată căldura la onoratul pu- 
blie rominesc, să binevoiască a ni da 
concursul său moral și material; să nu 
se repeţiască spre ruşinea Rominilor, un 
fiasco ca în 22 April a. c. 

Considerind scopurile măreţe ale ambe- 
lor societăţi, cari tind numai la ajuto- 
rarea copiilor sărmani dela școalele po- 
porale și secundare din Cernăuţi și su- 
burbii, şi la trezirea mazililor şi rezeşilor, 
şi avînd în videre, că la liceul III lip- 
sesc societăţi ca »Franz-Josefs- Verein 
la liceul I, »Kronprinz-Rudolfs- Verein « 
la şcoala reală »(Gymnasial-Unterstiitzungs- 
Vereine la liceul II, au societăţile amin- 
tite o însemnătate cu atţit mai mare, 
întrucit ele singure grijesc de tinerimea 
studioasă alinînd durerile sărmanilor elevi. 

Onoratul public din oraș și dela ţeară 
să aibă deci bunăvoința a aprecia acea. 
sta și a ne sprijini în mod demn de 
cinstea rominească. În numele ambelor 
societăţii : Jancu 'cav. de Cuparenca, pro- 
fesor c. r. 


„Lumina:, societatea cantorilor romini 
din Bucovina aranjează Mercuri în 19 
lunie a. c. în grădina Palatului naţional 
(Restaurant Gottlieb jun.) un Concert cu 
următorul program: 1. V. Vasilescu: 
Marş festiv, cor mixt; 2. V. Vasilescu: 
Cintec de primăvară, cor mixt; 3. G. Po- 
rumbescul : Cîntec Sicilian, 4. Is. Vorob- 
chevici: Ţara mea, Octet; 5. V. Vasi- 
lescu : Perde-vară, cor bărbătesc; 6. V. 
Vasilescu: Vărvărică, cor bărbătesc; 7. 
G. Muzicescu : Cîntece poporale, cor mixt; 
8. Eus. Mandicevschi: Seguidilla, 9. 
Gh. Ucraineţ: Eu te iubesc, Octet; 10. 
V. Vasilescu: Ceapa cioarei, cîntec po- 
poral, cor mixt. n pausă va concerta 
capela regimentului 41. Inceputul precis 
8!/, oare. Întrarea de persoană 70 bari. 
În cas de timp nefavorabil concertul va 
afla loc Joi, în 20 1. c. 


Şcoala reală sup. gr. Examenile pentru 
privatiști pentru semestrul il a anului 
şcolar 1907 nu se vor ţinea dupre cum 
a fost anunţat. Anunţările pentru aceste 
examene au să urmeze nu la 28 lunie 
ci la, 1 lulie la oarele 10 a. m. 


Știri din lume. 


Deputatul Vaida dat afară cu forţa. 
Deputatul Dr. Alexandru Vaida s'a pre- 
zentat în 7 |. c. pentru prima oară după 
lunga sa absență în dietă. La întrarea 
sa în sala şedinţelor s'a iscat un mare 
sgomot. Ministrul Wekerle observînd pe 
Vaida s'a dus la dinsul şi dîndu-i mina 
l-a rugat să nu ia parte la ședință, ca 
să nu turbure sărbările jubilare de înco- 
ronare. Dr. Vaida a rămas însă în dietă, 
în care se desbătea proiectul dela ordinea 
zilei. Observind aceasta deputaţii koșu- 
tiști, doi dintre ei în mijlocul unui sgo- 
mot infernal şi între strigăte de: » Afară 
trădătorul de patrie« au cerut suspen- 
darea şedinţei. Suspendîndu-se ședința, 
număroși koşutiști s'au aruncat asupra 
lui Vaida ca să-l dea afară. Deputaţii 
niționaliști au sărit lui Vaida în ajutor, 
apărindu-l cu piepturile lor în contra lo- 
viturilor. Neputindu-se opune cetei înfu- 
riate Vaida a fost scos cu puterea afară 
din sala şedinţelor. A fost o scenă din 
cele mai greţoase. Sala a răsunat de cele 
mai scîrboase înjurături coșuteşti. 

— La şedinţa de 10 |. c. s'au pre- 
sentat deputaţii naţionalişti in număr 
aproape complet. Dep. Dr. Vaida în 
urma, decisiunei clubului nu s'a prezentat 
la şedinţă. 

Deschizindu-se ședința deputatul Dr. 
IL. Maniu a luat cuvîntul şi a anunţat 
violarea, imunității deputatului Dr. Vaida, 
şi încălcarea regulamentului din partea. 
preşedintelui camerei Justh. 


Președintele Justh refuză orice ga- 
ranție. 

Dep. Maniu presentă apoi o propu- 
nere, ca dieta în termin fix să decidă 
asupra cazurilor de violare a imunităţii 
și a încălcărei regulamentului, expuse 
de dinsul. 





Puniîndu-se această propunere la vot, 
majoritatea refuză de-a o primi. Pentru 
propunerea, lui Maniu au votat deputaţii 
naționaliști, apoi deputaţii croaţi şi saşi 
Și ciţiva deputaţi poporali. Dintre Ro- 
mînii guvernamentali dep. Burdea a vo- 
tat contra, Ciocan pentru propunere. 

În decursul vorbirei lui Maniu, a fost 
mare zgomot. Maniu fu des întrerupt, 
apostrofat și amenințat de cătră ceata 
koşutiştilor. 

După votare deputaţii naţionalişti au 
părăsit sala şedinţelor 

In 10 lunie la oarele 5 p. m. clubul 
naționalist se întrunește, pentru a lua o 
decisiune definitivă, în urma refuzului de 
azi a camerei de a restabili legalitatea 
în parlament. Comunicat oficial nu se 
va publica. 

— Ministrul Andrâssy a făcut în 11 Iu- 
nie în culoarele dietei în fața mai multor 
deputați o semnificativă declaraţiune în 
»chestia Vaida. »Dacă a greșit ceva 
Vaida în contra naţiunei maghiare« — 
a zis Andrassy —  »pentru aceasta nu 
i-se pot detrage drepturile de deputat. 
E absurd, ca tocmai aceia, să întrebuin- 
țeze forța în cameră, cari în continuu 
accentuează inviolabilitatea constituţiei și 
a regulamentului camereie. Andrassy a 
mai declarat că dacă »cazul Vaida« va 
ajunge înaintea camerei, el va vota ne- 
condiţionat pentru aceea că imunitatea 
lui Vaida a fost violată. 


Academia Romînă a ţinut Vineri în 1 
lunie la oarele 2 d. a., o ședință pu- 
blică, în care d-l profesor Dr. Babeş a 
cetit o comunicare întitulată: »Origineu 
şi prevenirea febrei tifoide, paratifosului 
şi a unor epizootiic. 


Dela expoziţia din București. Ca co- 
laboratori au primit »Medalia de aur cu 
diplomă specială« următorii domni: Dr. 
Aurel Murăşianu, directorul ziarului »(a- 
zeta 'Transilvanieie Braşov, Teodor V. 
Păcăţianu. directorul ziarului > Telegraful 
Romin« Sibiiu, loan Rusu-Şirianu, di- 
rectorul ziarului „Tribuna“ Arad și Dr. 
Valer Braniște, directorul ziarului „Dra- 
pelul“ Lugoș, iar »Medalia de bronze 
A. C. Domșa, directorul „Unirei“ din Blaj. 


Un ziar cotidian romînesc. Ziarul »Ro- 
mînule, care apare în Cleveland (Ohio), 
va deveni în curind ziar cotidian, fiind 
edat de o societate pe acţii. 


Din public.” 
Societatea pe acţii pentru explotarea pă- 
durilor „Union“ şi feresteul ars din Putna. 

(Urmare) 

Am amintit deja în numărul trecut, 
că și C. S. dl archimandrit Patraş și dl 
deputat Simionovici sau întrepus la I. 
P. S. mitropolit V. de Repta precum și 
la d-nii consilieri aulici Fekete şi Ullmann, 
ca feresteul ars să se reconstrueze în 
interesul bieților lucrători din Putna și 
împrejurime. 

Dacă a intervenit C. S. archimandritul 
Patraş fiind că cunoaște situația deplo- 
rabilă a lucrătorilor din Putna, cea pri- 
cinuito feresteul ars, atunci și deputatul 
Simionovici și-a împlinit prin intervenţia 
sa promisiunea dată cu ocazia candida- 
turei sale în dieta imperială unei depu- 
tațiuni de mai multe sute de bărbaţi — 
femei şi copii, cari sînt azi fără lucru. 

Aceiaşi primire marinimoasă cea avut'o 
deputațiunea preoților şi a antisților co- 
munali în reședința mitropolitană şi la 
guvern, au avuto și archimandritul 
Patraș și deputatul Simionovici, ba ce-i 
mai mult, D-lor li s'a promis promovarea 
tuturor intereselor, cari privesc muncitorii 
din Putna, Nu tot așa li-a fost întimpi- 
narea și 'n direcția bunurilor. 

Consilierul aulic Ullmann s'a îndoit 
pro primo de cele espuse, zicînd, că 
muncitorii, ar putea să cîştige destul în 
pădurile fondului ear la observarea, că 
simbria acestui lucru nu poate fi nici 
cînd așa de mare ca cea ce-o plătește 


*) Pentru cuprins nu răspunde redacţia. 

feresteul şi manipulaţia în pădurile re- 
uniunei >Unionc, — plătindu-se adeca 
2--3 cor. la zi — a respuns că astfel 
de sîmbrii nu se pot pretinde dela fondul 
religionar. Cu toate astea — zice el — 
lucrătorii din Bucovina sînt cel mai bine 
plătiţi în apus se plăteşte 1 cor. 40 b. 
pînă cel mult 1 cor. 60 b. pe zi şi... 
ajunge şi asta. Consilierul Ullmann a 
observat mai departe, că el nu împedecă 
pe construarea feresteului din Putna prin 
societatea >Unione, însă acest feresteu 
Var putea clădi — să zicem într'un an 
— o altă firmă mai avută — în Hadik- 
falva sau în loc, şi că muncitorii din 
Putna ar Pute să afle şi — acolo lucru. 


Obiectîndu-i-se d-lui consilier Ullmann, 
că lucrătorii nu pot răbda foame pînă 
atunci și că numai prin reclădirea fere- 
steului li-se poate ajuta fiind societatea 
»Union« fondului încă pentru doi ani 
prin contract îndătorită, a răspuns D-Sa 
iarăși, că în păturile fondului este tot= 
deauna deajuns lucru şi ciștig. 

Deocamdată vroim numai să consta- 
tăm, că deputaţiunea nu-i prea încintată 
de primirea d-lui consilier şi că deputa- 
tul Simionovici a simţit trebuința, de-a 
reproșa d-lui consilier birocratismul cu 
care purcede, dl consilier adecă îi zisese 
între altele, că el n'are de-a face cu 
deputaţii şi că la reuşita întreprinderei 
acesteia participă însă și administraţiunea 
birourilor, căile ferate locale și cele ale 
statului, poşta și telegratul precum și 
oraşul Rădăuţi cu industria din distric- 
tul său. 

În continuare vom espune aceste şi 
multe altele. 


Invitare. 


Insoţirea de păstrare şi credit pentru 
Cernăuţ și suburbii, însoţire registrată 
cu garanță nemărginită în Cernăuţ, își 
va ţine adunarea generală ordinară în 
16 iunie a. c. la oarele 3 p. m. în sala 
> Armoniei<, piața principală Nr. 3 cu 
următoarea ordine de zi: 

1. Raportul direcţiunii despre starea 
însoţirii și activitatea direcțiunii ; 








Cea mai bogată baie feruginoasă în acid carbonic şi baie 
de nămoi, idroterapie raţională, cură de zer şi lapte 

In Carpaţii Bucovinei 

staţie a căilor ferate, situată la con- 
fluenţa Dornei şi Bistriţei aurie 14 oare 
depărtare dela Bucureşti şi 11 oare 
depărtare dela Liov. - - - 

Palate monumentale de cură, apaducte din isvoare 
alpine, canalizaţie, lumină electrică, cale pentru bici- 
clete, de două ori pe zi concerte ale musicei militare 
dela regimentul din Bistriţa, excursiuni în România, 
Transilvania şi Ungaiia apropiată cu trăsura, călare 
și plute. Succese splendide la boale de nervi, boale 
femeeşti și cele de inimă, la anemie, arteriosclerosă 
și exodate. Prospecte gratis. Informaţiuni medicale 
se pot lua la medicul stabilimentului de băi cons. imp. 


= Dr. Arthur Loebei. == 

2, Propunerea consiliului de controlă 
relativ la raportul gestiunii, la încheierea 
conturilor și la bilanțul pentru anul 1906, 
la absolutoriul direcţiunii, a visternicilor 
și al consiliului de controlă, şi la întrebu- 
inţarea profitului. 

3. Fixarea stării părtășiilor și a depu- 
nerilor ; fixarea terminelor de revocare 
pentru depuneri spre păstrare; 

4, Alegerea de trei membri în direc- 
țiune ; 

5. Alegerea de cinci membri în con- 
siliul de controlă ; 

6. Alegerea unui visternic şi sistemi- 
zarea unui post de funcționar stabil al 
însoţirei ; 

7. Revocarea părtăşiilor dela Cen- 
trală, şi 

8. Modificarea statutelor. 

Dacă lu aceasta adunare nu va fi de: 
faţă numărul membrilor recerut prin 
statute pentru modificarea  statutelor, 
atunei se va ţine în 24 Iunie a.c.o: 
altă adunare generală extraordinară, la 
care se va hotări asupra puctului »mo- 
dificarea, statutelore fără privire la nu- 
mărul membrilor prezenţi. 

Încheierea conturilor cu raportul și 
propunerile direcțiunii și ale consiliului 
de controlă se află în localul însoţirei, 
piaţa principală Nr. 3 şi membrii pot 
lua. privire în ele. 

Cernăuţ, în 30 Mai 1907. 


Adrian Bocca, 
vicedirector. 


tntntrtntntntetatrtntntrtat 
Dr. lulius Zentner, 


medic pentru boale de copii. 


Fost asistent la clinica univerzitară din 
Berlin (prof. Heubner) şi fost asistent la 
clinica pentru prunci în Dresda (prof. 
Salge). 

Consultări numai pentru copii pînă 
la 14 ani; pentru cei săr- 
mani grătuit, 


Ordinează pe strada domnească Nr. 21. 

Societatea tipografică bucovineană în Cernăut. 


